open-index/open-wikipedia-markdown huggingface dataset:
Komponiumi

**Komponiumi** (saks. *Komponium*; holl. *componium*) on saksalaissyntyisen Diederich Nikolaus Winkelin (1777–1826) kehittelemä ja Amsterdamissa vuonna 1821 rakentama orkestrioni, jonka erityisominaisuus on kyky muunnella aleatorisesti sillä esitettäviä teoksia esittämisen aikana. Winkel rakensi soittimensa Johann Nepomuk Maelzelin kehittelemän panharmonikonin kilpailijaksi, mutta siitä ei tullut kaupallista menestystä. Ainoa tunnettu kappale komponiumista on esillä Brysselin soitinmuseossa ilman siihen alun perin kuulunutta urkukaappia; soittimessa on kahdeksan huuliäänikerran ja yhden kieliäänikerran lisäksi erikoistehosteina triangeli ja tamburiini.

## Diskografia
* Tunnistamaton sävelmä. Äänitetty 1967 tai 1969. Julkaistu alun perin LP-äänilevyllä *Opname uit de verzamelingen van het Instrumentenmuseum te Brussel/Enregistrements de la collection du Musée instrumental de Bruxelles* ([Brussel?]: Nationale Diskoteek van België, [1972?]. D.N.B. 30.007), joka on myös R. Bragardin ja Ferd. J. de Henin kirjan *Les instruments de musique dans l'art et l'histoire* (Bruxelles, 1973) liitteenä; uudelleenjulkaisu CD-äänilevyllä *Instruments insolites/Muzikale meesterstukken/Unusual sounds* (Bruxelles: Musée des instruments de musique (mim), ©2013. mim MIM015)

## Lähteet
* *50 unusual instruments: mim-visitor favourites*, edition: Ariane Coquelet. Brussel: Renaissance du Livre, [2014].  (nid.), sivut [34]–35.
* *Componium* http://www.mim.be/componium 
* Arthur W.J.G. Ord-Hume: "Componium". *Grove music online* http://www.oxfordmusiconline.com/subscriber/article/grove/music/06211. Haettu 19.2.2016.
* Arthur W.J.G. Ord-Hume: "Winkel, Diederich Nikolaus (Nicolaus)". *Grove music online* http://www.oxfordmusiconline.com/subscriber/article/grove/music/30410. Haettu 19.2.2016.
* Alexander Wheelock Thayer ja Dixie Harvey: "Maelzel, Johann Nepomuk." *Grove music online* http://www.oxfordmusiconline.com/subscriber/article/grove/music/17414. Haettu 19.2.2016
Österbottens Bondetidning

**Österbottens Bondetidning** (vuosina 1932–1933 *Österbottens Dagblad*) oli Vaasassa vuosina 1926–1933 ilmestynyt ruotsinkielinen sanomalehti.

Lehden poliittinen taustaryhmä oli ruotsalaisessa kansanpuolueessa toiminut talonpoikaisfraktio Lantmannagruppen, joka vuonna 1926 muutti nimensä Bondeförbundetiksi. Kun Vaasan ruotsinkieliset lehdet *[[Vasa-Posten]]* ja *[[Vasabladet]]* siirtyivät tukemaan muita puolueryhmiä, Latmannagruppen päätti perustaa oman äänenkannattajan. *Österbottens Bondetidning* pyrki ajamaan maataloustuottajien etuja ja kannatti oikeistopolitiikkaa, mutta sanoutui Mäntsälän kapinan jälkeen irti lapualaisuudesta. Aluksi kahdesti ja vuodesta 1927 lähtien kolmesti viikossa ilmestynyt lehti osoittautui kannattamattomaksi ja teki useiden yritysjärjestelyjen jälkeen konkurssin. Sen päätoimittajina työskentelivät J. Alfr. Strandberg (1926–1932) ja Knut von Schantz (1932–1933).

## Lähteet

## Aiheesta muualla
* ''Österbottens Bondetidning'' digitoituna kansalliskirjastossa
Paul Onobi

**Paul Odeh Onobi** (s. 27. marraskuuta 1992) on nigerialainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan Onobi on puolustava keskikenttäpelaaja. Hän kuuluu myös Nigerian jalkapallomaajoukkueeseen.

Onobi aloitti uransa Nigerian Valioliigan Niger Tornadoes FC:ssä, jota hän edusti vuodet 2008–2009. Vuodet 2010–2011 hän pelasi saman sarjan Warri Wolvesissa ja 2012 Enyimba Internationalissa. Vuodet 2013–2016 Onobi pelasi Sunshine Starsin riveissä. Helmikuussa 2016 Onobi siirtyi Suomen Veikkausliigan Kuopion Palloseuraan.

Onobi debytoi Nigerian jalkapallomaajoukkueessa lokakuussa 2015 Burkina Fasoa vastaan. Hän kuului joukkueeseen vuoden 2016 African Nations Championshipissä, jossa hän pelasi kolmessa ottelussa.

## Lähteet
Ålands Nyheter

**Ålands Nyheter** oli Maarianhaminassa vuosina 1927–1931 ilmestynyt ruotsinkielinen sanomalehti.

Ruotsalaisen kansanpuolueen ahvenanmaalainen talonpoikaisryhmä Ålands Jordbrukarförbund perusti *Ålands Nyheterin* enemmänkin sivistyneistön ja merenkulun etuja ajaneen *[[Åland (lehti)|Åland]]*-lehden kilpailijaksi. *[[Åbo Underrättelser]]in* kirjapainossa Turussa painettu lehti kaatui 1930-luvun alun pulavuosiin. Kerran viikossa ilmestyneen *Ålands Nyheterin* levikki oli 2&nbsp;000 kappaletta vuonna 1931. Sen päätoimittajina ja vastaavina toimittajina työskentelivät Carl Björkroth (1927), Bjarne Tomtén (1927–1928), K. Arthur Granit (1928–1929), J. Holmberg (1929), Karl Andersson (1930) ja Elis J. Westergård (1929–1931).

## Lähteet

## Aiheesta muualla
* ''Ålands Nyheter'' digitoituna Kansalliskirjastossa
Alex Boisvert-Lacroix

**Alex Boisvert-Lacroix** (s. 8. huhtikuuta 1987 Sherbrooke) on kanadalainen pikaluistelija, joka kilpaili aiemmin kaukalopikaluistelussa. Hän harjoittelee *Gaétan Boucher National Centre*ssä Quebecissä, ja häntä valmentaa Gregor Jelonek.

Boisvert-Lacroix aloitti luisteluharrastuksen viisivuotiaana. Hän kilpaili kaukalopikaluistelun maailmancupissa ensimmäisen kerran  Kiinassa kaudella 2007–2008 sijoittuen kolmanneksi 500 metrillä. Hän saavutti Harbinin talviuniversiadeissa 2009 mitalin viestissä ja sijoittui neljänneksi 500 metrillä.

Boisvert-Lacroix siirtyi pikaluisteluun kaudella 2010–2011 ja osallistui ensimmäiseen maailmancupin kilpailuunsa Salt Lake Cityssä tammikuussa 2012. Ensimmäisen palkintosijansa hän saavutti oltuaan kolmas 500 metrillä Calgaryssä marraskuussa 2015. Hän on sijoittunut 500 metrin maailmancupin kilpailuissa kaksi kertaa toiseksi ja kaksi kertaa kolmanneksi.

Boisvert-Lacroix saavutti ensimmäisissä pikaluistelun arvokilpailuissaan, Kolomnan matkakohtaisissa MM-kilpailuissa 2016, pronssia 500 metrillä kuusi sadasosasekuntia Mika Poutalaa nopeampana

## Henkilökohtaiset ennätykset

## Lähteet
Veljeys (lehti)

**Veljeys** oli Helsingissä vuosina 1906–1909 ilmestynyt kristillisen työväenliiton lehti.

Kristillis-yhteiskunnallinen viikkolehti *Veljeys* ilmestyi aluksi sitoutumattomana, mutta vuoden 1907 marraskuussa se ilmoittautui kristillisen työväenliiton äänenkannattajaksi. *Veljeyttä* julkaisseen osuuskunnan talous oli heikko, ja vuoden 1909 alussa se muuttui sanomalehdestä aikakauslehdeksi. Lehden levikki oli 2&nbsp;900 kappaletta vuonna 1907. Sen päätoimittajana työskenteli Eero Järvinen.

Lehden toimintaa jatkoi vuosina 1910–1912 viikkolehti *Uusi Aika* ja vuosina 1912–1914 *Uurtaja*-niminen viikkolehti.

## Lähteet
* 

### Viitteet

## Aiheesta muualla
* ''Veljeys'' digitoituna kansalliskirjastossa
Varsinais-Suomi (sanomalehti)

**Varsinais-Suomi** oli Turussa vuosina 1935–1940 ilmestynyt Isänmaallisen kansanliikkeen (IKL) sanomalehti.

IKL päätti perustaa oman lehden Turkuun, kun kokoomuslainen *[[Uusi Aura]]* oli etääntynyt kansanliikkeestä. Puolueen monista ketjulehdistä poiketen *Varsinais-Suomi* oli toimitukseltaan ja taloudeltaan itsenäinen. Kuudesti viikossa ilmestyneen lehden levikki oli 3&nbsp;000–4&nbsp;000 kappaletta. Varsinais-Suomen ohella sitä tilattiin jonkin verran Someron ja Tammelan seudulle sekä Satakuntaan. Lehden julkaisuyhtiön talous oli heikko, mutta se onnistui sinnittelemään hieman pitempään kuin IKL:n muut maakuntalehdet. *Varsinais-Suomen* päätoimittajana työskenteli Niilo Vapaavuori.

## Lähteet

## Aiheesta muualla
* ''Varsinais-Suomi'' digitoituna kansalliskirjastossa
Diklooridimetyylisilaani

**Diklooridimetyylisilaani** eli **dimetyylidikloorisilaani** (C2H6SiCl) on silaaneihin kuuluva orgaaninen piiyhdiste. Yhdistettä voidaan käyttää siloksaanien ja silikonipolymeerien valmistukseen, sekä orgaanisessa kemiassa reagenssina ja piiyhdisteiden valmistuksessa.

## Ominaisuudet
Huoneenlämpötilassa diklooridimetyylisilaani on väritöntä nestettä. Se liukenee moniin orgaanisiin liuottimiin kuten dietyylieetteriin ja bentseeniin, mutta reagoi veden ja muiden proottisten liuottimien kanssa, jolloin muodostuu vetykloridia. Yhdisteen hydrolysoituessa muodostuu erityisesti rengasrakenteisia siloksaaneja. Diklooridimetyylisilaani voi reagoida veden kanssa myös suoraketjuisiksi siloksaanioligomeereiksi. Yhdiste reagoi myös alkoholien ja amiinien kanssa.. Diklooridimetyylisilaani ärsyttää voimakkaasti hengitysteitä, ihoa ja silmiä. Iholle tai silmiin joutuessaan se voi aiheuttaa syövytysvammoja. Aineelle altistumisesta voi seurata yskää, hengenahdistusta ja kurkkukipua.

## Valmistus ja käyttö
Diklooridimetyylisilaania valmistetaan johtamalla kloorimetaania piin ja kuparin seokseen. Reaktiossa muodostuu myös muita kloorisilaaneja ja selektiivisyyden parantamiseksi kuparin sijasta käytetään usein kuparin, sinkin, tinan ja alumiinin seoksia ja tämä parantaa myös reaktiivisuutta. Seokseen voidaan lisätä myös fosforia tai booria parantamaan selektiivisyyttä.

Dimetyylidikloorisilaania käytetään valmistettaessa erityisesti rengasrakenteisia siloksaaneja reaktiolla veden kanssa. Reaktion lämpötilaa, liuotinta, reaktioaikaa ja lähtöaineiden ainesuhteita vaihtelemalla voidaan saada aikaiseksi myös lineaarisia siloksaanioligomeereja ja -polymeerejä. Yhdistettä käytetään myös alkoholien, amiinien ja amidien silyloimisreagenssina, suojaryhmänä karbonyyliyhdisteille ja dioleille sekä niin kutsutussa pinakolisyklisointireaktiossa.

## Lähteet
Thomas Krol

**Thomas Krol** (s. 16. elokuuta 1992 Colmschate) on alankomaalainen pikaluistelija ja olympiavoittaja.

Krol voitti junioreiden maailmanmestaruuden joukkuetakaa-ajossa 2011. Seuraavana vuonna hän saavutti junioreiden MM-hopeaa yleisluistelussa ja 1&nbsp;500&nbsp;metrillä sekä pronssia joukkuetakaa-ajossa.

Krol saavutti Kolomnan MM-kilpailuissa 2016 pronssia 1&nbsp;500&nbsp;metrillä ajalla 1.45,75. Kolomnan EM-kilpailuissa 2018 hän sai hopea 1&nbsp;500&nbsp;metrillä ja oli neljäs 1&nbsp;000&nbsp;metrillä. Inzellin MM-kilpailuissa 2019 hän voitti kultaa 1&nbsp;500&nbsp;metrillä ajalla 1.42,58 ja sai hopeaa 1&nbsp;000&nbsp;metrillä ajalla 1.07,67. Heerenveenin EM-kilpailuissa 2020 hän saavutti kultaa 1&nbsp;500&nbsp;metrillä ajalla 1.43,67 ja hopeaa 1&nbsp;000&nbsp;metrillä. Salt Lake Cityssä 2020 hän voitti maailmanmestaruuden joukkuesprintissä ja oli toinen 1&nbsp;500&nbsp;metrillä.Hän voitti Heerenveenissä 2021 sekä sprinttereiden Euroopan-mestaruuden että 1&nbsp;500&nbsp;metrin maailmanmestaruuden ajalla 1.43,75. Heerenveenin EM-kilpailuissa 2022 hän saavutti 1&nbsp;000&nbsp;metrillä kultaa ajalla 1.07,77 ja 1&nbsp;500&nbsp;metrillä hopeaa. Pekingin olympialaisissa hän sai 1&nbsp;500&nbsp;metrillä hopeaa ajalla 1.43,55 ja voitti 1&nbsp;000&nbsp;metrillä kultaa ajalla 1.07,92. Hän voitti samana vuonna sprintteiden maailmanmestaruuden Hamarissa ja sai joukkuesprintin MM-pronssia. Heerenveenissä 2023  hän saavutti MM-hopeaa 1&nbsp;500&nbsp;ja pronssia 1&nbsp;000&nbsp;metrillä. 

Krol voitti 1&nbsp;000&nbsp;metrin maailmancupin kokonaiskilpailun kausilla 2019–2020 ja 2021–2022 sekä sijoittui toiseksi kaudella 2020–2021. Hän voitti 1&nbsp;500&nbsp;metrin cupin 2020–2021 ja sijoittui pisteissä kolmanneksi kausilla 2017–2018 ja 2019–2020. Maailmancupin osakilpailuissa hän on saavuttanut 1&nbsp;000 metrillä kuusi voittoa sekä sijoittunut seitsemän kertaa toiseksi ja neljä kertaa kolmanneksi. 1&nbsp;500&nbsp;metrillä hän on saavuttanut neljä voittoa, kolme kakkossijaa ja sijoittunut kahdeksan kertaa kolmanneksi.

## Henkilökohtaiset ennätykset

## Lähteet
Uusmaan Työmies

**Uusmaan Työmies** oli Helsingissä vuosina 1926–1929 ilmestynyt SDP:n sanomalehti.

*[[Demokraatti (lehti)|Suomen Sosialidemokraattia]]* julkaissut Oy Kansanvalta perusti *Uusmaan Työmiehen* SDP:n Uudenmaan maakuntalehdeksi. Se sisälsi puolueen pää-äänenkannattajan aineistoa paikallisilla tiedoilla täydennettynä. Kahdesti viikossa ilmestyneen *Uusmaan Työmiehen* levikki oli 1&nbsp;600 kappaletta. Tappiollisen lehden julkaiseminen lopetettiin pulakauden alettua. Sen päätoimittajina työskentelivät Atte Pohjanmaa (1927–1929), Kalle Kukkonen (1929) ja Vihtori Huhta (1929).

Vuonna 1930 *Uusmaan Työmiehen* seuraajaksi perustettiin Lohjalla ilmestynyt *[[Uusmaan Kunnallislehti]]*.

## Lähteet

## Aiheesta muualla
* ''Uusmaan Työmies'' digitoituna kansalliskirjastossa
Uusi Häme

**Uusi Häme** oli Lahdessa vuosina 1937–1939 ilmestynyt maalaisliiton sanomalehti.

*Uusi Häme* perustettiin maalaisliiton äänenkannattajaksi Uudellamaalla ja Hämeessä. Kolmesti viikossa ilmestyneen lehden talous oli ilmeisen heikko, ja se levisi lähinnä maakuntien itäosiin. *Uusi Häme* lakkautettiin, kun sen toimittajat kutsuttiin talvisotaan. Päätoimittajana työskenteli Heikki Jylhä.

## Lähteet

## Aiheesta muualla
* ''Uusi Häme'' digitoituna kansalliskirjastossa
Martti Pahlman

**Martti Pahlman** (s. 9. helmikuuta 1982) on suomalainen kilpauransa päättänyt koripalloilija.

Tampereen Pyrinnön kasvatti Pahlman kuului kasvattajaseuransa kokoonpanoon miesten SM-sarjassa kausilla 2002–2005. Kaudella 2002–2003 hän kuului Pyrbasketin kokoonpanoon 20 ja kaudella 2003–2004 22 runkosarjaottelussa.

## Lähteet
* Martti Pahlman  Suomen Koripalloliitto

### Viitteet
Eetu Koivuniemi

**Eetu Koivuniemi** (s. 7. lokakuuta 1985) on suomalainen pääsarjauransa päättänyt koripalloilija.

Hämeenlinnalaisen Punaportin Bluesin kasvatti pelasi vuosina 2003–2005 miesten I-divisioonaa Hyvinkään Pontevassa, minkä jälkeen hän pelasi miesten IV-divisioonaa Punaportin Bluesin kapteenina. Kaudella 2007–2008 hän muutti opiskelujensa vuoksi Tampereelle ja pelasi Korisliigaa Tampereen Pyrinnössä. Koivuniemi pelasi Pyrinnössä 20 ottelua runkosarjassa ja yhden pudotuspeliottelun ja teki pääsarjan piste-ennätyksekseen seitsemän pistettä.

## Lähteet
* Eetu Koivuniemi  Suomen Koripalloliitto

### Viitteet
Uudenmaan Sanomat

**Uudenmaan Sanomat** oli Porvoossa vuosina 1930–1977 ilmestynyt sanomalehti.

Lehden perustamisen taustalla olivat ristiriidat Porvoon vapaamielisen sivistyneistön ja *[[Uusimaa (lehti)|Uusimaa]]*-lehteä hallinneen oikeistolaisen liikemiesryhmän välillä. *Uusimaan* muututtua lapualaiseksi puolueettoman porvarilehden perustaminen kävi ajankohtaiseksi. Sen taustalla olivat muun muassa Ilmari Jäämaa, Niilo Kärki, Armas Takala, Ilmari Turja sekä edistyspuoluelainen Kalle Kauppi ja maalaisliittolainen J. Emil Lempinen.

Liberaaleista taustavoimistaan huolimatta *Uudenmaan Sanomat* oli 1930-luvulla linjaltaan aitosuomalainen. Se oli hyvätasoinen uutislehti, joka alkoi jäädä kilpailijastaan jälkeen vasta 1950-luvulla. Lehden pakinoitsijoina toimivat Maisteri-nimimerkillä esiintyneen Ilmari Turjan lisäksi ”Pökö” eli Rieti Jorkama. Porvoon levikkialue oli liian pieni kahdelle suomenkieliselle sanomalehdelle, eikä *Uudenmaan Sanomat* lopulta kyennyt vastaamaan *Uusimaan* kilpailuun. Vuonna 1968 toteutettu painokonehankinta ja ilmestystiheyden laajentaminen veivät yhtiön rahoitusvaikeuksiin, jotka johtivat lehden lakkaamiseen tammikuussa 1977.

*Uudenmaan Sanomat* ilmestyi aluksi kolmesti, vuodesta 1954 lähtien neljästi ja vuodesta 1968 viidesti viikossa. Lehden levikki oli pitkään 4&nbsp;000–5&nbsp;000 kappaletta ja yli 6&nbsp;400 vuonna 1973. Päätoimittajina työskentelivät Arvi Kivenheimo (1930–1940), E. J. V. Sipilä (1941–1944), Toivo V. Narva (1944–1946), Toivo Sainio (1946–1949), E. J. Toivonen (1949–1952) ja Ahti Niemelä (1952–1977).

## Lähteet

## Aiheesta muualla
* ''Uudenmaan Sanomat'' digitoituna Kansalliskirjastossa
Vuorovesilämpeneminen

**Vuorovesilämpeneminen** on kitkan aiheuttamaa lämpenemistä planeetassa tai kuussa. Siinä lämpöä vapautuu taivaankappaleen kuoreen. Jupiterin kuu Io on vulkaanisesti aktiivisin taivaankappale Aurinkokunnassa. Siinä ei ole kraattereita, koska vuorovesivoimat muovaavat pintaa jatkuvasti. Sen kiertoradan eksentrisyydestä, mikä on tulosta keskiliikeresonanssista, aiheutuu siihen pituuden vaihtelua noin 100 m saakka. Kiertäessään Jupiteria kitka, joka syntyy vuorovesivenymisestä lämmittää sen sisustaa. Samankaltainen, mutta heikommin ilmenevänä kehityskulun teoretisoidaan sulattaneen Jupiterin seuraavan suuren kuun Europan alhaisimmat kerrostumat. Saturnuksen kuun Enceladuksen on samaan tapaan oletettu omaavan nestemäisen meren sen jäisen pinnan alla. Sen kryotulivuorista purkautuu jatkuvasti ainesta. Niiden voimanlähteenä pidetään kitkaa, joka syntyy sen jäisen maankuoren siirtymisen takia.

Vuorovesilämmityksen määrän q_{tid} voi laskea seuraavalla kaavalla.
: q_{tid} = 63 \rho n^5 r^4 e^2 / (38 \mu Q)
Missä \rho on taivaankappaleen keskitiheys, n kappaleen keskiliike, r on kappaleen säde, e on kiertoradan epäkeskisyys, \mu on leikkauskerroin Q on dimensioton häviökerroin. Vuorovesilämmityksen osaa kuvataan joskus dimensiottomalla suureella C, joka on yhtä kuin vuorovesilämmityksen osamäärä ja sisäisen lämmityksen määrä.

## Katso myös
* Kryovulkanismi
* Vuorovesilukkiutuminen
* Vuorovesilukkiutunut planeetta

## Lähteet
Acorda Therapeutics

**Acorda Therapeutics** on yhdysvaltalainen biofarmasian alan pörssiyritys, jonka kotipaikka on New Yorkin osavaltion  Ardsleyssä. Yritys etsii, kehittää ja kaupallistaa hoitoja ihmisen neurologisten sairauksien hoitoon.

Yhdysvaltain elintarvike- ja lääkeviraston (FDA) markkinoille hyväksymiä Acordan lääkevalmisteita ovat: 
* *Ampyra*, MS-tautia sairastavien liikkumisen helpottamiseen,
* *Zanaflex*, lyhytvaikutteinen lääke lihasjäykkyyteen, ja 
* *Qutenza*, iholaastari hermosärkyyn.
Yrityksellä on useita muita valmisteita kehitteillä lääkekehityksen eri vaiheissa.

Vuoden 2014 vuosikertomuksessaan yhtiö kertoi päätuotteensa Ampyran vuosimyynnin olleen 366,2 miljoonaa Yhdysvaltain dollaria (21&nbsp;% nousu edellisvuoteen verrattuna). Vuoden 2015 nettomyyntiarvioksi samalle tuotteelle asetettiin tuolloin 405–420 miljoonaa dollaria.
 
Tammikuussa 2016 uutisoitiin Acorda Therepeuticsin aikovan ostaa suomalaisen Biotie Therapies -pörssiyhtiön. Tarjousaika päättyi 17. helmikuuta 2016. 

## Lähteet
Uusi Kotka

**Uusi Kotka** oli Kotkassa vuosina 1918–1920 ilmestynyt sanomalehti.

Kansallisen Edistyspuolueen *Uusi Kotka* perustettiin kokoomuksen *[[Etelä-Suomi (sanomalehti)|Etelä-Suomen]]* kilpailijaksi. Lehdet painettiin samassa kirjapainossa, minkä johdosta ne ilmestyivät kolmesti viikossa vuoropäivinä. *Uuden Kotkan* talous oli heikko, ja se lopetettiin kannattamattomana. Päätoimittajina työskentelivät Rafael  Engelberg (1919) ja Santeri Jehkonen (1919–1920).

## Lähteet

## Aiheesta muualla
* ''Uusi Kotka'' digitoituna kansalliskirjastossa
Vähä Venesjärvi

**Vähä Venesjärvi**  on Pirkanmaalla Parkanossa Hoseuksessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Vähä Venesjärvi on osa Vatajanjoen valuma-aluetta.

## Maantietoa
Järven pituus on 950 metriä, leveys 450 metriä ja sen pinta-ala on 27 hehtaaria. Se sijaitsee kallioalueen ja kangasmaaston välissä Iso Venesjärven pohjoispuolella. Siihen laskee vain yksi metsäoja sekä mahdolliset tienvarsiojat valtieltä 3. Järven laskujoki on Venesjoki, joka laskee Iso Venesjärveen. Myös Iso Venesjärvestä lähtee Venesjoki, jolloin Vähä Venesjärven jokea voidaan pitää silloin saman joen yläjuoksuna. Järvessä on yksi pieni luoto. Rantaviivan pituus on 2,7 kilometriä. Rannat ovat kangasmetsää lukuun ottamatta pientä pohjoispään suota sekä pohjois- ja eteläpään heinittyneitä rantojen luhtia. Koillisrannalla on sijainnut maatila ja rantaan on rakennettu kolme vapaa-ajan asuntoa. Niille pääsee yhdystieltä 13344, joka haarautuu hieman pohjoisempana valtatieltä 3. Valtatien varressa järven rannassa sijaitsee liikekiinteistö.

## Lähteet
Where to Invade Next

**Where to Invade Next** on vuonna 2015 ensi-iltansa saanut Michael Mooren ohjaama dokumenttielokuva. Moore vierailee teoksessaan useassa maassa, muun muassa Suomessa, joissa yhteiskunnallisia kysymyksiä on ratkaistu eri tavoin kuin Yhdysvalloissa. Elokuvassa haastatellaan muiden muassa Suomen entistä opetusministeriä Krista Kiurua ja Islannin entistä presidenttiä Vigdís Finnbogadóttiria.

## Lähteet

## Aiheesta muualla
*
Tiffany & Co.

**Tiffany & Co.**  (myös **Tiffany** tai **Tiffany's** tai **Tiffany & Company**) on koru- ja kultaseppäalan pörssiyritys. Yrityksen kotipaikka on Fifth Avenuella Manhattanilla, New Yorkissa, Yhdysvalloissa.

Holdingyhtiö Tiffany & Co. perustettiin vuonna 1984. Yritysryppään varsinainen toiminta tapahtuu monien tytäryritysten kautta. Yrityshistoria ulottuu vuoteen 1837, jolloin nykyisin tytäryrityksenä toimiva Tiffany & Company perustettiin. Yrityksen päätuotteena ovat korut, joista kertyi vuonna 2014 yhteensä 92 prosenttia yrityksen nettomyynnistä. Tiffany & Co. valmistaa ja myy myös kelloja, nahkatuotteita, hopeaesineitä (muita kuin koruja), posliinitavaraa, kristallia, hajusteita, paperitavaraa ja oheistuotteita. 

Tiffany & Co. -konsernin nettomyynti oli tilikaudella 2014 arvoltaan yhteensä 4,25 miljardia Yhdysvaltain dollaria. Nettovoittoa saatiin 11&nbsp;% eli 482 miljoonaa  dollaria. Yrityksen henklökuntaan kuului tammikuun lopussa 2015 noin 12&nbsp;000 täysi- tai osapäiväistä työntekijää, joista 5&nbsp;700 Yhdysvalloissa. 

Yrityksen markkina-alueista tärkein on Amerikka, josta kertyi 48 prosenttia yrityksen nettomyynnistä. Tästä 88 prosenttia tuli Yhdysvalloista. Tiffanyllä oli omia myymälöitä Yhdysvalloissa 95, Kanadassa 11, Meksikossa 11 ja Brasiliassa viisi. Aasian ja Tyynenmeren markkina-alueelta kertyi 24 prosenttia yrityksen nettomyynnistä, ja tästä yli puolet tuli Kiinasta. Markkina-alueella oli yhteensä 73 Tiffany & Co. -myymälää. Japanista kertyi 13 prosenttia yrityksen maailmanlaajuisesta myynnistä. Maassa oli 56 Tiffanyn myymälää. Euroopan markkina-alueelta saatiin 12 prosenttia nettomyynnistä. Alueella oli 38 omaa myymälää. Britanniassa kertyi 40&nbsp;% koko Euroopan nettomyynnistä. 

## Kuvia

Tiedosto:Tea Set by Tiffany & Company.jpg|Hopeaista teeastiastoa (1877)
Tiedosto:Charles Lewis Tiffany 2.png|Yrityksen perustaja Charles Tiffany (vasemmalla) myymälässään (noin 1887)
Tiedosto:Tiffany Tall Clock, about 1880, Tiffany and Company, New York, mahogany and teak - Cleveland Museum of Art - DSC08956.JPG|Tiffanyn kaappikello (1880)
Tiedosto:Tiffany and Company - Frog - Walters 42288 - Three Quarter.jpg|Nefriitistä kaiverrettu 22,2 cm pitkä sammakko (vuoden 1900 maailmannäyttelyyn)
Tiedosto:Tiffany-fifth-ave-2007.jpg|Tiffany & Co., lippulaivamyymälä 5th Avenuella, New Yorkissa
Tiedosto:Tiffany Diamond2.jpg|Tiffany-timantti
Tiedosto:Marilyn Monroe in Gentlemen Prefer Blondes trailer.jpg| Marilyn Monroe elokuvassa *[[Herrat pitävät vaaleaveriköistä]]*; Tiffanyn nimi mainitaan elokuvassa kahdesti.
Tiedosto:Audrey Hepburn in Breakfast at Tiffany's.jpg| Audrey Hepburn elokuvan *[[Aamiainen Tiffanylla]]* avauskohtauksessa.

## Lähteet

## Aiheesta muualla
Japanin pörssi

**Japanin pörssi** (; , **JPX)** on vuoden 2013 alussa silloisten Japanin suurimpien pörssien eli Tokion pörssin ja Osakan pörssin yhdistyessä syntynyt uusi pörssiyritys. Japanin markkinakilpailua valvova viranomainen oli hyväksynyt yhdistymisen heinäkuussa 2012. Japanin pörssin osake on listattu tytäryritys Tokion pörssissä.
 
Japanin pörssi on pörssissä listattujen yritysten markkina-arvoltaan maailman kolmanneksi tai neljänneksi suurin pörssi. Tammikuussa 2016 JPX-pörssissä listattujen yritysten markkina-arvo 4&nbsp;522 miljardia Yhdysvaltain dollaria. Tätä suurempia olivat pörssissä listattujen yritysten tammikuun 2016 markkina-arvon perusteella ainakin New Yorkin pörssi (NYSE, USA; 16&nbsp;813 mrd. USD) ja NASDAQ (USA; 6&nbsp;734 mrd. USD). Viime vuosina myös Lontoon pörssi (LSE, sis. Italian pörssi) on toisinaan listattu 3.–5. suurimmaksi, mutta se ei ollut mukana Maailman pörssifederaation (WFE) tammikuun 2016 pörssien listalla. Esimerkiksi huhtikuussa 2014 LSE oli sijalla neljä ja marraskuussa 2014 sijalla viisi ja lokakuussa 2015 sijalla kolme.

Japanin pörssin pääosat (tytäryhtiöt) olivat helmikuussa 2016:
* Tokion pörssi (Tokio Stock Exchange, TSE),
* Osakan pörssi (Osaka Exchange, OSE), johdannaisten kauppapaikka
* Japanin pörssisäätely (JPX-R)
* Japanin arvopaperien clearingtalo (JSCC)

## Lähteet
Mémorial des Martyrs de la Déportation

**Mémorial des Martyrs de la Déportation** (”Karkotuksen marttyyrien muistomerkki”) on Pariisin keskustassa sijaitseva muistomerkki, joka on omistettu Vichyn hallituksen toisen maailmansodan aikana Saksan keskitysleireille karkottamien ja siellä kuolleiden ihmisten muistolle. Se sijaitsee aivan Île de la Citén saaren itäisessä kärjessä, Notre Damen katedraalin takana.

Muistomerkki on omistettu 200&nbsp;000:lle karkotetulle ihmiselle. Sen suunnitteli arkkitehti Georges-Henri Pingusson ja vihki Ranskan presidentti Charles de Gaulle 12. huhtikuuta 1962. Muistomerkki käsittää kuusikulmionmuotoisen maanalaisen kryptan, jonka on tarkoitus luoda kävijöille keskitysleiriä muistuttava tunnelma. Kryptan pääsaliin on sijoitettu Natzweiler-Struthofin keskitysleriltä tuodut tuntemattoman keskitysleirivangin tuhkat. Kahdessa muussa salissa on muilta keskitysleireiltä tuotua maata ja tuhkia polttouuneista seiniin upotetuissa kolmionmuotoisissa uurnissa. Lisäksi sisäseinille on kaiverrettu keskitysleirien nimiä ja runonsäkeitä. Muistomerkki on tehty betonista.

Muistomerkkiin on vapaa sisäänpääsy.

## Lähteet

## Aiheesta muualla
August von Wassermann

**August Paul von Wassermann** (21. helmikuuta 1866 Bamberg – 16. maaliskuuta 1925 Berliini) oli saksalainen lääkäri. Hän oli Robert Koch -instituutin kokeellisen terapian ja biokemian osaston johtaja 1906-1913 ja sen jälkeen Berliinin Kaiser Wilhelm -instituutin johtaja. Hän kehitti kupan osoittamiseksi mukaansa nimetyn Wassermannin kokeen. Lisäksi hän tutki tuberkuloosia ja syöpätauteja.

## Lähteet
Wassermannin koe

**Wassermannin koe** on vanhin kupan toteamiseksi käytetty seerumireaktio, jonka kehitti August von Wassermann. Sen perusteena on, että potilaan veriherassa olevat vasta-aineet reagoivat lehmän sydänlihasta uuttamalla valmistetun niin sanotun Wassermannin antigeenin kanssa. Samanlaisen reaktion voivat auttaa eräät muutkin taudit, kuten malaria, tuhkarokko, jotkut reumataudit ja mononukleoosi sekä isorokkorokotus.

## Lähteet
Karl Johan Weckman

**Karl Johan Björn Weckman** (s. 23. marraskuuta 1933 Ruotsinpyhtää) on suomalainen maataloudentutkija ja professori. Hän oli vuosina 1969–1973 agronomi Helsingin yliopiston Malminkartanon koetilalla ja yliopiston maanviljelystalouden vt. professori (ruotsinkielinen virka) 1974–1975 ja professori (ruotsinkielinen virka) 1976–1997.

## Lähteet
Leo Vatanen

**Leo Verneri Vatanen** (13. toukokuuta 1941 Tampere – 11. kesäkuuta 2016 Helsinki) oli suomalainen yritysjohtaja, koulutukseltaan oikeustieteiden kandidaatti ja ekonomi. Hän oli Tampellan toimitusjohtaja 1983–1988 ja hallituksen puheenjohtaja 1995–1996.

Vatanen valmistui oikeustieteiden kandidaatiksi 1964 ja ekonomiksi 1967. Hän oli Kymenlaakson kauppakamarin toimitusjohtaja 1968–1970, Tampellan lakimies 1970–1973, talouspäällikkö 1973–1974, talousjohtaja 1975 ja toimitusjohtaja 1983–1988.

## Lähteet

## Aiheesta muualla
*Leo Vatasen muistokirjoitus Helsingin Sanomissa
Wings University Tour

**Wings University Tour** oli Wings-yhtyeen yliopistokiertue vuodelta 1972.

## Kiertuepäivät

## Kappaleet
#Lucille
#Give Ireland Back to the Irish
#Blue Moon of Kentucky
#Seaside Woman
#Help Me Darling
#Some People Never Know
#The Mess
#Bip Bop
#Say Darling
#Smile Away
#My Love
#Henry's Blues
#Wild Life
#Give Ireland Back to the Irish
#Long Tall Sally
Wings UK Tour 1979

**Wings UK Tour 1979** oli Wings-yhtyeen kiertue, joka soitettiin Isossa-Britanniassa.

## Kiertuepäivät

## Kappalelista

#"Got to Get You into My Life"
#"Getting Closer"
#"Every Night"
#"Again and Again and Again"
#"I've Had Enough"
#"No Words"
#"Cook of the House"
#"Old Siam, Sir"
#"Maybe I'm Amazed"
#"The Fool on the Hill"
#"Let It Be"
#"Hot as Sun"
#"Spin It On"
#"Twenty Flight Rock"
#"Go Now"
#"Arrow Through Me"
#"Wonderful Christmastime" (ei ollut mukana Hammersmith Odeon show’ssa)
#"Coming Up"
#"Goodnight Tonight"
#"Yesterday"
#"Mull of Kintyre"
#"Band on the Run"

## Lähteet
* 

## Aiheesta muualla
*"Wings viimeinen kiertue"
Jan Kenneth Weckman

**Jan Kenneth Weckman** (s. 10. helmikuuta 1946 Helsinki) on suomalainen taidegraafikko. 

Weckman opiskeli 1969 Vapaassa taidekoulussa ja 1969–1973 Taideakatemian koulussa. Hän väitteli taiteen tohtoriksi 2005 aiheesta *Seitsemän maalauksen katsominen/Maalaus maailman osana*.  Weckman oli *Oraan suojelijat* -vaihtoehtoseuran perustajia ja toimi pitkään lääkintävahtimestarina ja apuhoitajana. Taiteilijana hän oli omaleimaisimpia 1970-luvulla vaikuttaneista graafikoista. Sittemmin hänen tyylinsä on vaihtunut kalligrafiasta vaikutteita saaneesta viivarealismista vauhdikkaaseen informalismiin. Weckman on ollut opettajana Taideteollisessa korkeakoulussa vuodesta 1981 ja kirjoittanut taiteen teoriasta.

Hänelle myönnettiin valtion taiteilijaeläke vuonna 2007.

## Lähteet
Ufoja

**Ufoja** on suomalaisen laulaja-lauluntekijän Vilma Alinan 26. helmikuuta 2016 julkaistu esikoisalbumi. Julkaisua seuraavalla viikolla *Ufoja* oli YleX-radiokanavan viikon albumi. Albumi nousi ensimmäisellä listaviikollaan Suomen virallisen albumilistan 34. sijalle, seuraavalla viikolla se nousi listan 32. sijalle. Vilma Alina sai albumistaan joulukuussa 2016 kultalevyn, kun sen striimausluvut ylittivät kymmenen miljoonan.

Albumin ensimmäinen single ”Hullut asuu Kallios” julkaistiin 7. marraskuuta 2014. Kappale nousi radiolistalla parhaimmillaan 43:nneksi. Huhtikuussa 2015 julkaistu ”Ota mut niin” ja lokakuussa 2015 julkaistu ”Tulevaisuuden lupauksii” -singlet jäivät ilman mainittavaa menestystä. Tammikuussa julkaistu ”Juha88” -single puolestaan nousi singlelistan toiseksi ja latauslistan kolmanneksi.

## Kappaleet

## Arvostelut
* Soundi: 

## Lähteet
Jonas Blue

**Jonas Blue** (oikealta nimeltään **Guy Robin**, s. 1989 Lontoo, Englanti) on brittiläinen DJ ja tuottaja.

Hänen tekemänsä versio Tracy Chapmanin kappaleesta "Fast Car" julkaistiin joulukuussa 2015 ja se menestyi hyvin päästen listoille yli 50 maassa. Single sijoittui ykkössijalle Australian singlelistalla, ja on saavuttanut toisen sijan Uudessa-Seelannissa, Ruotsissa ja Saksassa. Kappaleen lauluosuuksista vastaa brittilaulaja Dakota.

## Diskografia
* ”Fast Car” (mukana Dakota, 2015)
* ”Perfect Strangers” (mukana JP Cooper, 2016)
*"Polaroid" (mukana Lennon Stella & Liam Payne, 2018)
*"What I Like About You" (mukana Theresa Rex, 2019)
*"I Wanna Dance" (2019)

## Lähteet
Wings Over the World tour

**Wings Over the World tour** oli Wings-yhtyeen vuosien 1975–1976 kiertue, joka esitettiin Isossa-Britanniassa, Australiassa, Euroopassa ja Pohjois-Amerikassa.

## Kiertue päivät

## Kappalelista
Tyypillinen kappalelista vuoden 1975 konserteissa.
#Venus and Mars/Rock Show
#Jet
#Let Me Roll It
#Spirits of Ancient Egypt
#Little Woman Love
#C Moon
#Maybe I'm Amazed
#Lady Madonna
#The Long and Winding Road
#Medicine Jar
#Picasso's Last Words
#Richard Cory
#Bluebird
#I've Just Seen a Face
#Blackbird
#Yesterday
#You Gave Me the Answer
#Magneto and Titanium Man
#Go Now
#Letting Go
#Live and Let Die
#Call Me Back Again
#My Love
#Listen to What the Man Said
#Junior's Farm
#Band on the Run
#Hi, Hi, Hi
#Soily

Tyypillinen kappalelista vuoden 1976 konserteissa
#Venus and Mars"/"Rock Show
#Jet
#Let Me Roll It
#"Spirits of Ancient Egypt
#Medicine Jar
#Maybe I'm Amazed
#Call Me Back Again
#Lady Madonna
#The Long and Winding Road
#Live and Let Die
#Picasso's Last Words (Drink to Me)
#Richard Cory
#Bluebird
#I've Just Seen a Face
#Blackbird
#Yesterday
#You Gave Me the Answer
#Magneto and Titanium Man
#Go Now
#My Love
#Listen to What the Man Said
#Let 'Em In
#Time to Hide
#Silly Love Songs
#Beware My Love
#Letting Go
#Band on the Run
#Hi, Hi, Hi
#Soily

## Lähteet
Karl-Erik Taukar

**Karl-Erik Taukar** (s. 1. maaliskuuta 1989 Viljandi) on virolainen laulaja ja bassokitaristi. Hän tuli tunnetuksi *[[Eesti otsib superstaari]]n* eli Viron Idols-kilpailun viidennen tuotantokauden (2012) finalistina. Samoin hän esiintyi suositun virolaisen musiikkiohjelman *Su nägu kõlab tuttavalt* ensimmäisessä jaksossa 17. maaliskuuta 2013. Sittemmin hänestä tuli suosituimpia virolaisia artisteja.

## Lapsuus ja koulutus

Taukar on kotoisin Viljandista, josta hän muutti Tallinnaan ala-asteen kolmannelle luokalle. Vasta tuolloin alkoi hänen musiikkiharrastuksensa, ensin poikakuorossa ja sitten 8. luokalla hän perusti yhtyeen kavereidensa kanssa. Taukarin äiti on laulunopettaja.

Lukion jälkeen Taukar aloitti Tarton yliopistossa journalistiikan opinnot, jotka jäivät vuonna 2013 kesken.

Joulukuussa 2012 Triin Niitoja & John4 -yhtye julkaisi ensisinglensä ”Põhjatuul”, jolla Taukar soittaa bassoa. Samoihin aikoihin käydyn *Eesti otsib superstaari* -kilpailun finaalin myötä ura lähti nopeaan nousuun. Taukarin oma soolokiertue käynnistyi naistenpäivän keikkasarjan (5.–10. maaliskuuta 2013) myötä yhdessä Koit Toomen ja Uku Suvisten kanssa.

Keväällä 2013 muodostettiin Elina Bornin yhtye, jossa kitaraa soitti Taavi Paomets, Karl-Erik Taukar bassoa, Stig Rästa koskettimia ja Hans Kurvits rumpuja. Kesällä 2013 käynnistyi Taukarin oma kesäkiertue. Kesän lopuksi 30. elokuuta julkaistiin Taukarin ensisingle ”Seitsme tuule poole”, joka päätyi heti viikoiksi soittolistojen kärkeen.

## Palkinnot

Taukar valittiin Raadio 2:n järjestämässä ”vuoden hitti” -gaalassa (Raadio 2 Aastahitt 2013) gaalassa ”Vuoden tulokkaaksi”. Samalla hänen debyyttisinglensä ”Seitsme tuule poole” valittiin vuoden 2013 toiseksi parhaaksi hitiksi.

Seuraavana vuonna samassa gaalassa Taukarin molemmat singlet pääsivät top-10-listalle. ”Vastupandamatu” oli kolmas ja ”Kell Kuus” kymmenes.

Karl-Erik Taukar nimettiin vuonna 2015 Viron musiikkipalkintoehdokkaaksi viidessä sarjassa: vuoden albumi, vuoden debyyttialbumi, vuoden pop-albumi, vuoden miesartisti ja vuoden paras kappale, joista Taukar voitti vuoden miesartistin ja vuoden pop-albumin palkinnon.

## Yksityiselämä

Karl-Erik Taukar seurustelee laulaja Kerli Kivilaanin kanssa.

## Lähteet
Munchkin (korttipeli)

***Munchkin*** on Steve Jackson Gamesin vuonna 2001 julkaisema korttipeli, jonka on käsikirjoittanut Steve Jackson ja kuvittanut John Kovalic. Peli parodioi roolipelejä.

Peli menestyi hyvin ja on saanut lukuisia jatko-osia. Se on Steve Jackson Games -yhtiön ylivoimaisesti parhaiten myynyt peli, joka on ohittanut  muun muassa Car Warsin, Illuminatin ja Zombie Dicen kaltaiset hitit.

## Pelaaminen
Pelaajien tavoitteena on nousta tasolle 10. Jokainen pelaaja aloittaa ”tason 1 ihmisenä, jolla ei ole luokkaa”, ja seuraavalle tasolle pääsee tappamalla hirviöitä tai esimerkiksi myymällä kultaa tai pelaamalla ”nouse taso ylös päin” -kortti. Yksi peli kestää normaalisti noin 45 minuuttia.

Pelaajan vuoro alkaa avaamalla ovi. Jos huoneessa on hirviö, pelaajan on taisteltava sitä vastaan. Jos pelaaja on hirviötä korkeammalla tasolla, pelaaja voittaa taistelun ja ottaa hirviön tavarat.

Jos pelaaja ei löydä huoneesta hirviötä, hän voi joko ryöstää huoneen tai ”etsiä ongelmia”, jolloin hän voi taistella hirviötä vastaan.

## Vastaanotto
Pelin arvostelijoiden mukaan peliä ei pitäisi ottaa vakavasti: pelin säännöissä lukee muun muassa, että ”päättäkää, kuka menee ensin heittämällä noppaa ja riitelemällä tuloksista” ja ”mahdolliset sääntöjä koskevat kiistat tulisi ratkaista äänekkäillä argumenteilla”.

### Populaarikulttuurissa
Peliin viitattiin vuoden 2008 elokuvassa *[[The Gamers: Dorkness Rising]]* sekä *[[The Guild]]* -sarjan viidennen tuotantokauden ensimmäisessä jaksossa.

## Aiheesta muualla
*Pelin virallinen verkkosivusto
*Pelin säännöt PDF-muodossa
Megamania Musiikki

**Megamania Musiikki** **Ky** on vuonna 1985 perustettu helsinkiläinen levy-yhtiö, joka perusti Megamania-, AMT-, Plutonium- ja Grand Slam -levymerkit sekä käytti Pyramid-merkkiäkin. 1980-luvun jälkeen Megamania-levymerkki on ollut Johanna Kustannuksen käytössä. Megamania Musiikki Ky on rekisteröitynä edelleen.

## Megamania Musiikin historiaa
 
Megamania Musiikki perustettiin Johanna-levymerkillä julkaisseen Johanna Kustannuksen mentyä konkurssiin vuonna 1984. Samassa toimistossa toimi myös juuri aloittanut Pyramid Musiikki ja pian siihen muutti jo vuonna 1976 perustettu kustantaja ja levy-yhtiö Love Kustannus. Yhtiöiden luovina tuottajina toimivat Atte Blom ja Pekka Aarnio. Yhtiön lähiyhtiöitä ja läheisessä yhteistyössä toimineita ovat olleet siis muun muassa Love Kustannus Oy, Pyramid Musiikki Ky, Johanna Kustannus ja nykyinen tuotannon omistaja Universal Music Oy.

Vuoden 1989 jälkeen Megamania-levymerkillä julkaisua jatkoi Johanna Kustannus Oy. Nyttemmin myös vahvan artistipohjan Megamania-levymerkki on ollut hyötykäytössä uudempien kuten Kotiteollisuuden, Maj Karman tai Melrosen levyillä.

## Artisteja

* Backsliders
* Eeki Mantere
* Esa Eloranta
* Freud Marx Engels & Jung
* Garbo
* Hector
*  Jay & The Miracles
* Juice Leskinen
* Juice Leskinen Grand Slam
* Jumalainen Näytelmä
* Jussi Kettu

* Kauko Röyhkä
* Leningrad Cowboys
* Loisa
* Mikko Perkoila
* Noitalinna huraa!
* Peer Günt
* Pelle Miljoona
* Pelle Miljoona & Linnunlaulu
* Sleepy Sleepers
* Tuomari Nurmio
* Wow-Dees

## Lähteet
* Discografiaa Finnmusic.net
* Discografiaa Discogs
* Megamania -discografiaa Discogs
* AMT -discografiaa Discogs
* Plutonium -discografiaa Discogs
* Grand Slam -discografiaa Discogs

### Viitteet
Gandenin luostari

**Gandenin luostari** on tiibetinbuddhalainen luostari Tiibetissä, Kiinassa. Luostari sijaitsee 4&nbsp;000 metrin korkeudessa merenpinnasta 40 kilometriä koilliseen Lhasan kaupungista. Tiibetiläinen opettaja, Tsongkhapa, perusti luostarin vuonna 1409. Punakaarti tuhosi luostarin kulttuurivallankumouksen aikaan. Luostari on osittain rakennettu uudelleen.


File:Ganden monastery.jpg|Gandenin luostari
File:Monks at Ganden monastery, 2013.jpg|Luostarin munkkeja
File:Ganden monastery after repainting, 2013.jpg|Gandenin luostarin rakennuksia maalauksen jälkeen vuonna 2013.
File:Ganden monastery, Tibet, 2013.jpg|Gandenin luostari, 2013.


## Lähteet

## Aiheesta muualla
Carl Gustav von Schoultz

**Carl (Karl) Gustav von Schoultz** (10. lokakuuta 1776 Viapori – 4. syyskuuta 1841 Vaasa) oli suomalainen majuri. Hän toimi ennen Suomen sotaa Svartholman merilinnoituksen komentajana ja sodan aikana sen alikomentajana.  
Hän julkaisi Tukholmassa vuonna 1810 linnoituksen piirityksestä ja antautumisesta 48-sivuisen  selvityksen ”*Underdånig rapport om Svartholm fästnings belägring och öfvergång år 1808*”. Hänelle myönnettiin hovineuvoksen titteli ja hänet aateloitiin vuonna 1840. Hänestä polveutuu suomalainen von Schoultzin aatelissuku. Suvun juuret ovat Liettuasta.

Kenraalimajuri Constantin Nils Lorenz von Schoultz oli Carl Gustav von Schoultzin ja Eva Kristina Kalmbergin poika.

## Lähteet
CP-1414S

**CP-1414S** on kokeellinen bentsodiatsepiinijohdannainen lääkeaine, joka syntetisoitiin ensimmäisen kerran Saksassa. CP-1414S on 1,5-bentsodiatsepiini, jossa on kaksi typpiatomia diatsepiinirenkaassa kohdissa 1 ja 5, ja se on läheistä sukua klobatsaamille.

CP-1414S:llä on ensisijaisesti ahdistusta poistava ja kouristuksia ehkäisevä vaikutus. Sen voimakkuus on karkeasti klobatsaamin kaltainen, mutta on aiheuttaa siihen verrattuna voimakkaamman sedaation.

CP-1414S:ä ei ainakaan toistaiseksi markkinoida lääketieteelliseen käyttöön.

## Lähteet
Elder Roma Wilson

**Elder Roma Wilson** (22. joulukuuta 1910 Hickory Flat, Mississippi – 25. lokakuuta 2018) oli yhdysvaltalainen huuliharpunsoittaja. Hänen tyylilajinsa oli gospel.

Wilson aloitti huuliharpunsoiton 13-vuotiaana. Hänet vihittiin helluntailaiseksi papiksi vuonna 1929. Sen jälkeen hän alkoi kiertää pohjoisen Mississippin aluetta toisen musikaalisen papin, Leon Pinsonin kanssa. 1940-luvun alussa Wilson muutti Michiganiin, mutta hän palasi Mississippiin 1970-luvun alussa. Hän sai tunnustusta esiintymisistään Pinsonin kanssa muun muassa Chicago Blues Festivalilla ja New Orleans Jazz & Heritage Festivalilla. Vuonna 1994 Wilsonille myönnettiin yhdessä kymmenen muun muusikon kanssa National Endowment for the Artsin 10&nbsp;000 dollarin suuruinen National Heritage Fellowship -stipendi. Vuotta myöhemmin hän julkaisi ensimmäiset levytyksensä vuosikymmeniin LP:llään *This Train*.

## Lähteet
DSV

**DSV A/S** on tanskalainen, maailmanlaajuisesti toimiva kuljetus- ja logistiikka-alan pörssiyritys. Yrityksen kotipaikka on Hedehusenessa Tanskan pääkaupunkialueella.

## Historia
DSV:n perustivat Leif Tullberg ja kymmenen riippumatonta kuljetusliikettä vuonna 1976. Kirjainlyhenne DSV on peräisin yhtiön alkuperäisestä nimestä *De Sammensluttede Vognmænd af 13-7 1976 A/S* (kirjaimellisesti: *Yhdistyneet kuljetusliikkeet 13.7.1976 Oy*). Nimi muutettiin DSV A/S:ksi vuonna 2003. Leif Trullberg toimi yrityksen johdossa aina eläkkeelle jäämiseensä saakka vuonna 2005.

DSV on laajentunut merkittävästi yritysostoilla ja historiansa aikana se on ostanut kymmeniä kuljetus- ja logistiikkalalan yrityksiä. Suurempia hankintoja ovat olleet esimerkiksi vuonna 2008 ostettu belgialainen ABX Logistics Worldwide SA ja yhdysvaltalaisen logistiikkayhtiön UTi Worldwide Inc:in hankinta 1,35 miljardilla dollarilla tammikuussa 2016.

DSV pääsi huhtikuussa 2019 sopuun sveitsiläisen logistiikkayhtiö Panalpinan ostamisesta noin 4,6 miljardin dollarin kauppahinnalla. Yrityskaupan arvioitiin tekevän DSV:stä maailman neljänneksi suurimman huolintayhtiön DHL:n, Kuehne + Nagelin ja DB Schenkerin jälkeen.

## Liiketoiminta
Toiminnot on jaettu kolmeen divisioonaan, jotka ovat *Air and Sea*, *Road*, ja *Solutions*. Air and Sea -divisioona on erikoistunut lento- ja merirahdin käsittelemiseen maailmanlaajuisesti. Road-divisioona tarjoaa maantierahtipalveluja täysille tai osakuormille, lämpötilasäädeltyjä kuljetuksia ja muita erikoispalveluja ympäri Eurooppaa. Solutions-segmentti toimittaa muun muassa rahdin hallinnan, tulliselvitysten, varastoinnin, jakelun, tiedonhallinnan, ja e-liiketoiminnan kaltaisia logistiikkapalveluja.

## Lähteet

## Aiheesta muualla

* DSV Global Website 
* DSV Suomi
William Nicholson (taidemaalari)

**William Nicholson** (1872–1949) oli englantilainen graafikko ja taidemaalari, tyyliä luova julistetaiteilija. James Pryden kanssa hän muodosti julistetaiteen kehitykseen vaikuttaneen Beggarstraf Brothersin. Nicholson oli myös modernin puupiirrostekniikan aloittaja, ja hänet muistetaan myös värikkäistä, usein humoristisista puupiirrosmuotokuvista. Nicholson osallistui myös vuoden 1928 Amsterdamin olympialaisiin, joissa voitti kultaa maalaustaiteen graafisissa töissä teoksellaan *Un Almanach de douze Sports*.

## Lähteet
Ejnar Nielsen

**Ejnar August Nielsen** (9. heinäkuuta 1872 – 21. heinäkuuta 1956) oli tanskalainen taidemaalari. Hän opiskeli Kööpenhaminan taideakatemiassa 1889–1893. Nielsen maalasi symbolistisia aiheita. Hän liittyi 1890-luvun symbolismiin, teki pessimistisiä töitä, joiden aiheet liittyvät paljolti elämään ja kuolemaan. Harvalukuisilla harmaavoittoisilla väreillä sekä tasapintaisuutta lähenevällä muotojen käsittelyllä Nielsen kuvasi surua ja tuskaa. Nielsen teki myös mosaiikkikoristeluja muun muassa Kööpenhaminan Det Kongelige Teaterin uuden näyttämön eteistiloihin. Vuosina 1920–1930 Nielsen oli professori Kööpenhaminassa. Häntä on pidetty yhtenä oman aikansa Tanskan persoonallisimmista taiteilijoista.

## Lähteet
Nicholson

**Nicholson** on muun muassa seuraavien henkilöiden sukunimi:

* Andrew Nicholson (s. 1989), kanadalainen koripalloilija
* Andrew Nicholson (s. 1961), uusiseelantilainen ratsastaja
* Andrew Nicholson (s. 1970), uusiseelantilainen kaukalopikaluistelija ja pikaluistelija
* Andy Nicholson, englantilainen muusikko, Arctic Monkeys -yhtyeen entinen basisti
* Anne-Marie Nicholson (s. 1991), englantilainen laulaja ja lauluntekijä
* Ben Nicholson (1894–1982), englantilainen taidemaalari ja kuvanveistäjä
* Chris Nicholson (s. 1967), uusiseelantilainen kaukalopikaluistelija ja ratapyöräilijä
* Chris Nicholson, brittiläinen taikuri
* Chris Nicholson (s. 1969), australialainen kilpapurjehtija
* Jack Nicholson (s. 1937), yhdysvaltalainen elokuvanäyttelijä
* Jake Nicholson (s. 1992), englantilainen jalkapalloilija
* John Nicholson (1821–1857), brittiläinen prikaatikenraali
* John Nicholson (1941–2017), uusiseelantilainen Formula 1 -kuljettaja
* John Sanctuary Nicholson (1863–1924), brittiläinen prikaatikenraali ja poliitikko
* John W. Nicholson, yhdysvaltalainen kenraali
* John W. Nicholson Jr. (s. 1957), yhdysvaltalainen kenraali 
* Julianne Nicholson (s. 1971), yhdysvaltalainen näyttelijä
* Margaret Nicholson, *Margaret Yorke* (1924–2012), brittiläinen salapoliisikirjailija
* Myra Nicholson (1894–2007), australialainen maailman pitkäikäisimpiin kuulunut henkilö
* Rob Nicholson (s. 1970), yhdysvaltalainen rockmuusikko
* Seth Barnes Nicholson (1891–1963), yhdysvaltalainen tähtitieteilijä
* William Nicholson (s. 1948), brittiläinen elokuvakäsikirjoittaja ja kirjailija
* William Nicholson  (1872–1949), brittiläinen taidemaalari ja graafikko

## Nimen muita merkityksiä

* West Nicholson, kaupunki Zimbabwessa
* USS ''Nicholson'', Yhdysvaltain laivaston Gleaves-luokan hävittäjä
Einar Utzon-Frank

**Aksel Einar Utzon-Frank** (1888–1955) oli tanskalainen kuvanveistäjä. Utzon-Frank aloitti Rodin-henkisenä realistina. Hän oli etupäässä klassismin edustaja. Hän oli yksi ajan merkittävimmistä tanskalaisista monumentaalikuvanveistäjistä, mutta hän työskenteli myös piirtäjänä ja opettajana. Vuodesta 1918 Utzon-Frank työskenteli Kööpenhaminan taideakatemiassa professorina, ja hän oli akatemian johtaja 1925–1928 sekä uudestaan 1934–1937. Monumentaalitöissä ja muotokuvissa hän tukeutui Italian varhaisrenessanssin ja antiikin Kreikan taiteeseen. Utzon-Frankin Kööpenhaminassa olevia töitä ovat muiden muassa *Afrodite* (1915), *Käärmeentappaja* (1924), Kristian X:n vuonna 1954 pystytetty ratsastajapatsas ja Thorvaldsenin muistomerkki (1930–1954). Roskilden tuomiokirkossa on Utzon-Frankin tekemä Fredrik VIII:n sarkofagi.

## Lähteet
Fletatsepaami

**Fletatsepaami** on bentsodiatsepiinijohdannainen lääkeaine. Sillä on sedatiivinen ja ahdistusta poistava vaikutus, muiden samankaltaisten bentsodiatsepiinien kanssa. Fletatsepaamia käytetään kuitenkin lähinnä voimakkaana lihasrelaksanttina.

Fletatsepaami on läheistä sukua esimerkiksi halatsepaamille ja kvatsepaamille.

## Lähteet

## Aiheesta muualla
*PubChem: Fletazepam 
*Kyoto Encyclopedia of Genes and Genomes (KEGG): Fletazepam 
*ChemBlink: Fletazepam
Genmab

**Genmab** on tanskalainen bioteknologia-alan yritys. Sen osake noteerataan Kööpenhaminan pörssissä, ja se on osa sekä OMX Nordic 40- että OMX Copenhagen 20-indeksiä. Yhtiön kotipaikka on Kööpenhaminassa.

Tilikautena 2015 yhtiön liikevaihto nousi 1&nbsp;133 miljoonaan Tanskan kruunuun (2014: 850 milj. DKK). Operatiivinen tulos parani 465 miljoonaan kruunuun (2014: 265 milj. DKK). Yhtiön henkilökuntaan kuului 186 henkeä. Edellisvuonna 2014 yhtiön liikevaihto kasvoi 28 % vuoden 2013 tasosta.
 
## Historia

Genmab on perustettu vuonna 1999 Kööpenhaminassa. Vuonna 2000 se listautui sekä Frankfurtin että Kööpenhaminan pörssiin. Vuotta myöhemmin yhtiö alkoi yhteistyöhön sveitsiläisen Rochen kanssa. 2002 yhtiö julkaisi ensimmäisen tuoteprojektinsa liittyen Ofatumumabiin. Samana vuonna yritys listautui pois Frankfurtin pörssistä. Vuonna 2005 yhtiö voitti kansainvälisen Helix Awardin, ja aloitti Daratumumab-projektin. Seuraavana vuonna Genmab solmi yhteistyösopimuksen Glaxo Smith Klinen kanssa Ofatumumabin levityksestä ja jatkokehityksestä. 2009 Food and Drug Administration hyväksyi Ofatumambin käytön leukemian hoitoon. Samana vuonna Yhdysvalloissa aloitettiin Ofatumambin levitys kauppanimellä Arzerra. Seuraavana vuonna Arzerralle annetaan myyntilupa EU:n alueella. Samana vuonna yritys aloitti yhteistyön Seattle Geneticsin ja Lundbeckin kanssa. Vuonna 2012 Genmab solmi yhteistyösopimuksen Janssen Biotechin kanssa daratumumabin kehityksessä. Vuonna 2015 daratumumbin käyttö hyväksytään meylooman hoitoon. Vuonna 2015 Novartis osti Ofatumambin käyttöoikeudet MS-taudin hoitoon.

## Tuotteet
Genmabilla on markkinoilla kaksi tuotetta. Ofatumumabia, jota myydään kauppanimellä Arzerra, käytetään kroonisen lymfaattisen leukemian hoitoon. Lääke hyökkää CD20-proteiineja vastaan, joita on syöpäsolujen pinnalla. Ofatumumabin käyttö on hyväksytty sekä Yhdysvalloissa että Euroopassa, joskin osana muuta hoitoa. Sen käyttöä on tutkittu myös muiden sairauksien hoidossa.

Genmabin toinen markkinoilla oleva tuote on Daratumumab, jota myydään kauppanimellä DARZALEX. Sitä käytetään myelooman hoitoon. Lääke hyökkää CD38-proteiineihin, joita löytyy myelooma-syöpäsolujen pinnalta. Sen käyttö on hyväksytty Yhdysvalloissa.

Yrityksellä on useita tuotteita kehitysvaiheessa.

## Katso myös
* Luettelo Kööpenhaminan pörssissä noteeratuista yhtiöistä

## Lähteet